शनिबाराव उदालगुरीनि बालिराम हाउसआव खुंफुंनाय मोनसे खौरांगिरि मेलआव मिरु एबसुनि आफादगिरि दिपेन बर’आ बुङोदि, थांनाय बावैसो सान सिगां मिरु सरकारआ  केबिनेटआव नेसनेल निउ इडुकेसन पलिसि 2020 खौ केबिनेट पास खालामनायनि उनाव थाखो 10+2  मडेलखौ बोखारनानै गासै 15 बोसोरनि मोनसे मडेल 5 बोसोर +3 बोसोर +3 बोसोर +4 बोसोरनि गोदान मडेल गायसननाय सोलोंथाइ खान्थिया हादोतनि आव सोलोंथाइ खान्थिखौ गुरस्लायनाय लाबोगोन होन्नानै बुङो। जायनि गेजेरजों बिगियान, कमार्च आरो आर्टस नि फरायसाफोराबो 10+2 थाखोआव सोलाय सोल आयदा लानानै फरायनो खाबु मोनामोन नाथाय आथिखालनि गोदान सोलोंथाइ खान्थि 2020 आव बिगियान आयदानि फरायसाफोराबो  जारिमिन, पलिथिकेल साइन्स बायदि बायदि आयदाफोरखौ लोगोआव फरायफानो खाबु मोनगोन होन्नानै बुङो आरो जायफोर उन्दै उन्दै गथसा फरायसाफोरा फोरा 5 बोसोर समाव  गुदि फरायसालिफोराव उन्दै उन्दै गथसा फोरा  गेलेनाय रंजानायजों सोलोंथाइ लानो खाबु दङ होन्नानै बुङो। बिनि थाखाय 2 थाखोसिम लाखिनाय जादों आरो +3 बोसोरनि समाव थाखो 3 निफ्राय थाखो 5 सिम लाखिनाय जादों आरो +3 बोसोरारि समाव थाखो 6 निफ्राय 8 थाखोसिम लाखिनाय जादों लोगोसे +4 बोसोरनि कर्स गोजौ फरायसालि खोलोबाव थाखो 9 निफ्राय 12 थाखोसिम लाखिनाय जादों होन्नानै बुङो। बे बिथांखिनि गेजेरजों फरायसाफोरा थाखो 6 निफ्रायनि गावखौ गोख्रों सोलोंथाइ फार्से गोसो बोखथाबनाय़ लाबोगोन होन्नानै एबसुनि आफादगिरिआ बुंबावो ।